Strelenka

Strelenka je miestna časť obce Lysá pod Makytou v západnej časti okresu Púchov.

Rozprestiera sa v juhozápadnej časti Javorníkov, v geomorfologickej časti Lysianska brázda, na sútoku Lysiek s pravostranným Kozinovcom a Drdákovským potokom v nadmorskej výške 428 m n. m. Leží priamo pod Lyským priesmykom (528 m n. m.), na ceste I/49 z moravskej obce Horní Lideč do Púchova, 5 km ZJZ od stredu Lysej pod Makytou.

Cez Strelenku prechádza trať Púchov – Horní Lideč, je tu železničná zastávka, cestný aj železničný hraničný prechod do Česka. Súčasťou miestnej časti sú viaceré kopanice, roztrúsené severne (na svahoch Javorníkov) i južne (na svahoch Bielych Karpát) od jadra Strelenky.

Strelenku tvoria osady: 
 Ondričkovce
 Krátke
 Holcove
 Drdákovce.

Referencie 

Lysá pod Makytou
Miestne časti na Slovensku
Okres Púchov